jkorsvik/nowiki_second_scrape_merged huggingface dataset:
The Heptones

The Heptones er en aktiv rocksteady- og reggaetrio, som hadde sitt høydepunkt på slutten av 1960-tallet og starten av 1970-tallet. Leroy Sibbles, Barry Llewellyn og Earl Morgan utgør trioen. 
Earl Morgan og Barry Llewellyn var på første halvdel av 1960-tallet duoen «the Singing Squirrels» men skiftet etterhvert navn til «Sylastians», før de i 1965 formet trioen The Heptones med bassisten Leroy Sibbles. 
I 1966 begynte the Heptones å spille inn sine låter hos den da velkjente jamaicanske produseren Coxson Dodd og gikk en lysende karriere i møte. Singlene «Fattie Fattie» og «Why did you leave» ble store hiter på Jamaica i 1966 og 1967. The Heptones hadde sin storhetsperiode rundt 1970 og årene rundt. En av deres mest kjente låter fra denne tiden er «Book of Rules». Leroy Sibbles flyttet til Canada i 1973, og det ble stille fra The Heptones. Men når Sibbles returnerte til Jamaica i 1976 var bandet i gang igjen. Samme år kom the Heptones med to sterke album, «Cool Rasta» og «Night Food». 
I 1977 begynte the Heptones å jobbe med den verdenskjente produseren Lee «Scratch» Perry og senere samme år var albumet «Party Time» utgitt. 
Leroy Sibbles forlot bandet igjen etter utgivelsen av «Party Time» til for del for en suksessfull solokarriere. Han ble erstattet av Dolphin «Naggo» Morris, som tidligere hadde gitt ut hit singelen «Su Su Pon Rasta» for produseren Joe Gibbs. 
The Heptones popularitet dalte på slutten av 1970-tallet, men fortsatte som musikere og er fortsatt aktive. På 1980-tallet opererte the Heptones opp som backing band og koring, blant annet for Gregory Isaacs. Gruppas opprinnelige trio gjenforentes i 1995 og ga ut albumet «Pressure!». 


== Diskografi ==


=== Singler ===
Fattie Fattie              (1966)
I've Got a Feeling         (1966)
Party Time                 (1966)
Get In the Groove          (1967)
Equal Rights               (1968)
Ain't Nobody Else          (1968)
Pretty Looks               (1969)
Our Day Will Come          (1972)
Book of Rules              (1973)
Mistry Babylon             (1977)
Sufferers' Time            (1978)


== Album ==
The Heptones (aka Fattie Fattie)        (1967)
On Top                                  (1968)
Black is Black (aka Ting a Ling)        (1970)
Freedom Line                            (1971)
Book of Rules                           (1973)
The Original Heptones                   (1976)
Cool Rasta                              (1976)
Night Food                              (1976)
Party Time                              (1977)
Better Days                             (1978)
Good Life                               (1979)
Mr. Skabeana (med Alton Ellis)         (1980)
Swing Low                               (1985)
Changing Times                          (1986)
Pressure!                               (1995)
Deep in the Roots                       (2004)
Rainbow Valley                          (2007)


== Eksterne lenker ==
(en) The Heptones på Discogs 
(en) The Heptones på MusicBrainz 
(en) The Heptones på Spotify 
(en) The Heptones på Songkick 
(en) The Heptones på AllMusic
Kaarboot

Kaarboot er en båt av type punter i Noord-westhoek regionen mot den østlige bredden av den store sjøen Zuiderzee. Den er også en brønnbåt med en brønn fylt med vann midtskips mellom et par skott kalt «kaar».
Kaarbooten er en åpen og spissgattet båt med flat bunn og flat akterstevn samt spring i baugen med utfallende sider. Den er på cirka fem meter i lengde med størst bredde på 1,2 meter og dypgang på 0,4 meter. Kaarbooten er ikke lenge i bruk, men var betegnet som kaarbootje, kaar og kaarpunter.


== Litteratur ==
Aak to Zumbra, A dictionary of the World`s Watercraft, Basil Greenhill, 2000 ISBN 0-917376-46-3
Vlot

Vlot har forskjellige definisjoner på båter i Belgia og Nederland. Den første definisjonen som stammet helt tilbake til middelalderen er om flåter av tømmerstokker for skipsreparasjon i havner. Dette skyldes det nederlandske ordet for «flåte», også flatbunnede farkoster, som er «vloot».
Den andre og nyere definisjonen er som et mindre farkost for transport av høy i Noordwesthoek-området.
Den lokale punteren som betegnes som en vlot er en flatbunnet, spissgattet og seilførende båt med skarpe ender og innesvingende ripebord. Den var ikke forskjellige fra den vanlige punteren med en mast som har spriseil som rigging. De større vloter har blitt oppgitt for å være ni meter langt og 1,8 meter bredt med størst dypgang på 0,5 meter.


== Litteratur ==
Aak to Zumbra, A dictionary of the World`s Watercraft, Basil Greenhill, 2000 ISBN 0-917376-46-3
The Upsetters

The Upsetters var studiobandet til den jamaicanske produseren Lee «Scrath» Perry. Bandet har skiftet navn flere ganger, men er aller mest kjent under navnet The Upsetters. Bandet er kanskje mest kjent for sitt arbeid med Max Romeo, bla på albumet «War in a Babylon». Bassisten Aston «Familyman» Barrett og trommeslageren Carlton Barrett var begge medlemmer av The Upsetters før de ble medlem av Bob Marleys band the Wailers. 
Fra starten av het bandet «Gladdy`s All-Stars» ledet av pianisten Gladstone Anderson. Det var Gladdys All-Stars som opprinnelig spilte inn de internasjonale hitene «Live Injection» og «Return of Django». Den gang, i 1969, het de «Hippie Boys». Samme år dro de på turne i Storbritannia. Bandet besto da av Alva Lewis på gitar, Glen Adams på orgel, Aston «Familyman» Barrett på bass og Carlton Barrett på trommer. 
I 1972 forlot Barrett-brødrene the Upsetters til fordel for Bob Marley, Peter Tosh og Bunny Wailers band, the Wailers. Barrett-brødrene var vanskelig å erstatte for «Scratch», men han fikk trommet sammen flere musikere for å holde liv i the Upsetters. Etter Aston og Carlton Barrett var det flere musikanter innom bandet. I 1975 var det Boris Gardiner på bass, Mikey Richards, Sly Dunbar og Benbow Creary på trommer, Earl «Chinna» Smith på gitar, Winston Wright og Keith Stirling på keyboard.


== Eksterne lenker ==
(en) The Upsetters på Internet Movie Database 
(en) The Upsetters på Discogs 
(en) The Upsetters på MusicBrainz 
(en) The Upsetters på Songkick 
(en) The Upsetters på AllMusic
Zeepunter

Zeepunter betyr «sjøpunter», denne nederlandske betegnelsen er om en variant av den innlandske båttypen punter som seilte utenfor kysten fra munningene av elvene mot den sørøstlige del av sjøen Zuiderzee. Denne åpne fiskebåten er ansett for å være en rask og sjødyktig seilbåt på Nordsjøen. Ved fiskeri ble masten tatt ned av fiskere som deretter måtte ro under deres arbeidet.
Zeepunteren som en spissgattet og flatbunnet båt har utfallende sider mellom de skarpe stevner samt smale ripeborder som lange og slanke sidesverder monteres på, når båten er under seilas, måtte det ene sidesverdet senkes ned på lesiden for å hindre avdrift som en kjøl. På de innlandske punterbåtene er ikke sidesverdene så lang som på zeepunteren. Båten har spring i sitt skrog som har dekk mot baugen og akterstevnen, men åpent midtskips mellom spantene som nådde fram til den øverste bordgangen. Midtskips kunne zeepunteren ha en brønn fylt med vann for å ha levende fisk ombord etter fangsten. Ved bruk av fiskegarn ble det montert en vinsj forut på zeepunteren.
Seilbåten har spriseil og forseil fra den enslige masten, er mellom 5,6 og 9 meter langt, opptil 1,65 meter bredt og 0,8 meter i dypgang. Lengden på bunnen av båten er kortere enn den totale lengden, en zeepunter på 7 meter er over 5 meter langt i bunnen. Båttypen har ulike betegnelser som dekenpunter, grote punter og zegenpunter. Noen få eksemplarer av denne båttypen har blitt bevart i det tjueførste århundret etter de var avløst av motoriserte fiskebåter.


== Litteratur ==
Aak to Zumbra, A dictionary of the World`s Watercraft, Basil Greenhill, 2000 ISBN 0-917376-46-3
London and North Eastern Railway

London and North Eastern Railway (LNER) var et britisk jernbaneselskap som ble dannet ved den tvungne omstruktureringen av britiske jernbaner i 1923. LNER var et av «de fire store» sammen med Great Western Railway (GWR), London, Midland and Scottish Railway (LMS), og Southern Railway (SR). 
Etter utbruddet av andre verdenskrig ble alle jernbaneselskaper underlagt statlig kontroll og drift. Etter krigen var jernbanenettet og materiellet nedslitt, og den britiske regjeringen besluttet å nasjonalisere jernbanen. I 1948 ble «de fire store» – deriblant LNER – overtatt av staten, og innlemmet i det statlige selskapet British Railways.
LNER ble kjent for sine raske ekspresstog – det mest kjente er antagelig Flying Scotsman – og ikke minst lokomotivtypen Pacific A4 som den dag i dag innehar hastighetsrekorden for damplokomotiv med 201 kilometer i timen (satt av «Mallard» i 1938). Mye av selskapets inntektsgrunnlag var imidlertid den mindre glamorøse kulltransporten fra gruvene i nordøst-England. Selskapets første sjefskonstruktør var Nigel Gresley.
LNER ble dannet ved sammenslåing av mange mindre jernbaneselskaper. De viktigste var:

Great Eastern Railway (GER)
Great Central Railway (GCR)
Great Northern Railway (GNR)
Great North of Scotland Railway (GNSR)
Hull and Barnsley Railway (H&BR)
North British Railway (NBR)
North Eastern Railway (NER)


== Se også ==
Jernbane i Storbritannia


== Kilder ==
LNER Encyclopedia (engelsk) Besøkt 19. oktober 2009
Hank Ballard

Hank Ballard (opprinnelig John Henry Kendricks, født 18. november 1927 i Detroit i Michigan, død 2. mars 2003 i Los Angeles) var en låtskriver og rhythm-and-blues-sanger fra USA. Han var vokalist i gruppa Hank Ballard and The Midnighters og regnes som en av de aller første rock-and-roll-artistene. Hans mest kjente låt er nok «The Twist». Ballard blei innvotert i Rock and Roll Hall of Fame i 1990.Ballard vokste opp i Bessemer i Alabama, der han tidlig begynte å synge i kirkekor, men også se seg om etter muligheter for en karriere innen musikken. Han flyttet tilbake til Detroit som 15-åring, og i 1951 danna han ei doo-wop-gruppe, og gjennom denne blei han oppdaga av bandlederen Johnny Otis. Han fikk da en plass i gruppa The Royals, som allerede hadde platekontrakt. Gruppa skifta navn til The Midnighters, og i 1953 gav de ut «Get It», en rhythm-and-blues-sang som blei nekta spilt av flere radiostasjoner på grunn av seksuelle overtoner. Samme skjebne hadde også den neste utgivelsen, «Work With Me Annie», som likevel blei en stor slager og nådde førsteplass på R&B-listene i USA. Med låter som «Sexy Ways» og «Open Up the Back Door» fastslo de ryktet sitt som ei gruppe med uvanlig tydelige tekster.
Fram til gruppa blei oppløst i 1962, hadde den mange plateutgivelser (etter hvert med Ballards navn som tillegg)  og en god del hitlåter (f.eks «Let's Go, Let's Go, Let's Go» og «I'm Thinking of You»). Den mest kjente sangen var imidlertid «The Twist» fra 1958–59. Den blei imidlertid en slager først i 1960 med Chubby Checker. Hank Ballard og The Midnighters hadde bare hatt den som b-side på en singel.
Etter 1962 turnerte Ballard en periode med James Brown, og han hadde også en viss solokarriere. På midten av 1980-tallet starta han opp The Midnighters igjen, og de turnerte og gav ut noen plater fram til 2002.


== Referanser ==


== Kilder ==
Dave Laing: «Hank Ballard», nekrolog i The Guardian 5. mars 2003; besøkt 30. januar 2016.
Spencer Leigh: «Hank Ballard», nekrolog i The Independent 4. mars 2003; besøkt 30. januar 2016.
Artikkel om Ballard i Jan Sneum: Politikens rock-leksikon – Udenlandsk rock gennem 40 år, Politikens Forlag 1992, side 32.


== Eksterne lenker ==
(en) Hank Ballard på Internet Movie Database 
(en) Hank Ballard hos Internet Broadway Database 
(en) Hank Ballard på Discogs 
(en) Hank Ballard på MusicBrainz 
(en) Hank Ballard på Songkick 
(en) Hank Ballard på AllMusic 
(en) Diskografi på nettstedet Allmusic.com; besøkt 30. januar 2016.
Huastekisk

Huastekisk, eller wastekisk (tenek, teenek), er et mayisk språk som snakkes av huastekerne i La Huasteca i San Luis Potosí og det nordlige Veracruz i Mexico. I 2005 var det rundt 150 000 brukere av språket, hvorav ca. 90 000 i San Luis Potosí og ca. 60 000 i Veracruz.Huastekisk er det av de nålevende mayiske språka som skiller seg mest fra de øvrige. Språkets nærmeste slektning er det nå utdødde chikomuselsk.
Den første beskrivelsen av huastekisk ble gjort av Andrés de Olmos.


== Referanser ==


== Litteratur ==
Ariel de Vidas, A.  2003. “Ethnicidad y cosmologia: La construccion cultural de la diferencia entre los teenek (huaxtecos) de Veracruz”, i UNAM, Estudios de Cultura Maya.  Vol. 23.
Campbell, L. and T. Kaufman.  1985.  “Maya linguistics: Where are we now?,” in Annual Review of Anthropology.  Vol. 14, ss. 187-98
Dahlin, B. et al.  1987. “Linguistic divergence and the collapse of Preclassic civilization in southern Mesoamerica”.  American Antiquity.  Vol. 52, Nr. 2, ss. 367-82.
INAH.  1988.  Atlas cultural de Mexico: Linguistica.  Mexico by: Instituto Nacional de Antropologia e Historia.
Kaufman, T.  1976.  “Archaeological and linguistic correlations in Mayaland and associated areas of Mesoamerica,” i World Archaeology.  Vol. 8, ss. 101-18
Malstrom, V.  1985.  “The origins of civilization in Mesoamerica: A geographic perspective”, i L. Pulsipher, red. Yearbook of the Conference of Latin Americanist Geographers.  Vol. 11, ss. 23-29.
CDI San Luis Potosí: A Teenek Profile; Summary.
Ochoa, L.  2003.  “La costa del Golfo y el area maya: Relaciones imaginables o imaginadas?”, i UNAM, Estudios de Cultura Maya.  Vol. 23.
Robertson, J.  1993.  “The origins and development of Huastec pronouns.”  International Journal of American Linguistics.  Vol. 59, Nr. 3, ss. 294-314
Stresser-Pean, G.  1989.  “Los indios huastecos”, i Ochoa, L., red.  Huastecos y Totonacas.  Mexico by: CONACULTA.
Vadillo Lopez, C. and C. Riviera Ayala.  2003.  “El trafico maratimo, vehiculo de relaciones culturales entre la region maya chontal de Laguna de Terminos y la region huaxteca del norte de Veracruz, siglos XVI-XIX”, i UNAM, Estudios de Cultura Maya.  Vol. 23.
Wilkerson, J. 1972.  Ethnogenesis of the Huastecs and Totonacs.  PhD dissertation, Department of Anthropology and Archaeology, Tulane University, New Orleans.
VM i turn 2009

Det 41. VM i turn ble avholdt i  OL-arenaen i London fra  12. til 18. oktober 2009.


== Medaljevinnere ==


== Eksterne lenker ==
(en) 2009 Artistic Gymnastics World Championships – kategori av bilder, video eller lyd på Commons
Marius Hesby

Marius Hesby (født 18. desember 1976) er en norsk trombonist. Han er ansatt i Kongelige Norske Marines Musikkorps.
Han er utdannet ved Norges musikkhøgskole. I perioden 1997-1999 vant Hesby Norgesmesterskapet for solister, og i 2000 oppnådde han delt 2. pris i prinsesse Astrids musikkpris for unge solister.I 2009-2011 var han ansatt som solist i Forsvarets musikks solistprogram.


== Referanser ==
Academia de Lenguas Mayas de Guatemala

Academia de Lenguas Mayas de Guatemala (ALMG, «Guatemalas akademi for mayiske språk») er en guatemalansk organisasjon som normerer de 21 mayiske språka som snakkes i landet. Det har konsentrert seg spesielt om å standardisere rettskrivingene. Akademiet promoterer også mayisk kultur og tilbyr kurs i de mayiske språka.
ALMG ble etablert 16. november 1990. Hovedkvarteret ligger i Sone 10 i Guatemala by.


== Eksterne lenker ==
ALMGs offisielle hjemmeside
Sagex Petroleum

Sagex Petroleum var et norsk oljeselskap som ble opprettet i 2007 gjennom sammenslåingen av konsulentselskapet Sagex, det islandske oljeselskapet Geysir Petroleum  og teknologiselskapet Inoil. Selskapet hadde lete- og produksjonslisenser på færøysk, britisk og norsk sokkel. Selskapet drev også med utforskning av Dreki-området nord for Island og sør for Jan Mayen. I 2011 ble selskapet overtatt av det britiske selskapet Valiant Petroleum, og Sagex Petroleum byttet navn til Valiant Petroleum Norge AS.


== Eksterne lenker ==
Hjemmesiden til Valiant Petroleum
Arne Kvidbergskår

Arne Kvidbergskår (født 1888 på fedregården Gjervollstad ved Mandal, død 1966 i Nesodden) var en norsk billedhugger.
Han var i 1908 og 1909 elev ved kunstindustrimuseets snekker og treskjærerskole. I 1914 og 1915, samt 1919–1922 var han ved Statens håndverks- og kunstindustriskole. Deretter studerte han ved  Statens kunstakademi i Oslo i 1926–27. Videre har han studert en vinter i Paris ved Académie Julian i 1923, hvor han fikk «Prix Torse» som akademiets beste elev det året.
Fra 1928 og i mange år arbeidet han ved Nidarosdomen i Trondheim under restaureringsarbeidene.
I boken Norsk skulptur av Øistein Parmann heter det blant annet om Kvidbergskår og hans år ved domkirken: «Her viste han usedvanlige evner. Ikke bare hugget han tre ganger så hurtig som de andre profesjonelle stenhuggerne, han hugget også langt bedre.»
Den 6. juni 1996 ble hans skulptur Familien i sentrum avduket i Lyngdal og den 26. juni 1998 ble hans skulptur Mann som speider avduket i Ellas Hage på Vigeland i Lindesnes kommune.
Han etterlot seg en samling gipsfigurer.


== Referanser ==
UFC 103

UFC 103: Franklin vs. Belfort var et MMA-arrangement i regi av UFC 19. september 2009 i Dallas i Texas. 


== Resultater ==


=== Innledende kamper ===
Lettvekt kamp:  Rob Emerson vs.  Rafael dos Anjosdos Anjos beseiret Emerson med enstemmig avgjørelse (30-27, 30-27, 30-27). Denne kampen ble vist i opptak på livesendingen.Lett tungvekt kamp:  Vladimir Matyushenko vs.  Igor PokrajacMatyushenko beseiret Pokrajac med enstemmig avgjørelse (30-27, 30-27, 30-27).Lett tungvekt kamp:  Eliot Marshall vs.  Jason BrilzMarshall beseiret Brilz med splittet avgjørelse (28-30, 30-27, 30-27).Weltervekt kamp:  Rick Story vs.  Brian FosterStory beseiret Foster med submission (arm triangle choke) 1:09 i 2. runde. Denne kampen ble vist i opptak på livesendingen.Lettvekt kamp:  Rafaello Oliveira vs.  Nik LentzLentz beseiret Oliveira med enstemmig avgjørelse (29-28, 29-28, 30-27). Denne kampen ble vist i opptak på livesendingen.Lettvekt kamp:  Jim Miller vs.  Steve LopezMiller beseiret Lopez med TKO (skade) 0:48 i 2. runde. Denne kampen ble vist i opptak på livesendingen.


=== Spike TV kamper ===
Mellomvekt kamp:  Drew McFedries vs.  Tomasz DrwalDrwal beseiret McFedries med submission (rear naked choke) 1:03 i 2. runde.Lettvekt kamp:  Efrain Escudero vs.  Cole MillerEscudero beseiret Miller med KO (slag) 3:36 i 1. runde.


=== Hoved kamper ===
Catchvekt (72 kg) kamp:    Tyson Griffin vs.  Hermes FrancaGriffin beseiret Franca med KO (slag) 3:26 i 2. runde.Weltervekt kamp:  Josh Koscheck vs.  Frank TriggKoscheck beseiret Trigg med TKO (slag) 1:25 i 1. rundeWeltervekt kamp:  Martin Kampmann vs.  Paul DaleyDaley beseiret Kampmann med TKO (slag) 2:31 i 1. runde.Tungvekt kamp:  Mirko Filipović vs.  Junior dos Santosdos Santos beseiret Filipovic med submission (slag) 2:00 i 3. rundeCatchweight (88 kg) kamp:  Rich Franklin vs.  Vitor BelfortBelfort beseiret Franklin med KO (slag) 3:02 i 1. runde.


=== Bonuser ===
Fight of the Night:  Rick Story vs.  Brian Foster
Knockout of the Night:  Vitor Belfort
Submission of the Night:  Rick Story
Claes Claesson

Claes Claesson var en landmåler og ingeniør, som blant annet tegnet Kristinestads og Brahestads byplaner på midten av 1600-tallet, men på hans skrivbord skaptes også byplaner for flere av samtidens tettsteder i Österbotten. Claes Claesson hadde sommeren 1647 på Per Brahes initiativ blitt utnevnt til ordinær landmåler i Österbotten, for å realisere renessansens ruteplansmønster for de to nygrulagte tettstedene, og for å tegne reguleringsforslag for Vasa, Nykarleby, Gamlakarleby og Uleåborg.


== Karthistorikk ==
Geografisk avtegning over Laihela, Malax, Närpes og Lappfjärds sokn i 1650.
Brahestad, plankartor 1649, 1650 og 1651. De to første gjaldt for tettstedet Salo som ble grunnlagt i 1649, men som siden 1652 offisielt fikk sitt nåværende navn. Alle tre kartene gjelder allikevel samme geografiske beliggenhet.
Gamlakarleby, plankart 1649.
Kristinestad, plankart 1650, 1651 og 1652.
Kuivaniemi, tallrike kart av ulike slag 1648-1649.
Nykarleby, plankart 1649 og 1651.
Pudasjärvi, tallrike kart av ulike slag 1648-1649.
Taivalkoski, tallrike kart av ulike slag 1648-1649.
Uleåborg, plankart 1649, 1650 och 1651.
Vasa, plankart 1652.


== Eksterne lenker ==


=== Kart fra Claessons hånd ===
Sydaby
Nykarlebyvyer
[1]
UFC 99

UFC 99: The Comeback var et MMA-arrangement i regi av promotøren UFC i Köln, Tyskland 13. juni 2009. Det var det første UFC arrangementet i Tyskland og den første til å bli holdt i fastlandseuropa (tidligere arrangementer hadde foregått i Storbritannia og Irland).


== Resultater ==


=== Innledende kamper ===
Weltervekt kamp:  John Hathaway vs.  Rick StoryHathaway beseiret Story med enstemmig avgjørelse (29-28, 29-28, 29-28)Tungvekt kamp:  Denis Stojnić vs.  Stefan StruveStruve beseiret Stojnić med submission (rear naked choke) 2:37 i 2 runde.Lettvekt kamp:  Paul Kelly vs.  Rolando DelgadoKelly beseiret Delgado med enstemmig avgjørelse.Weltervekt kamp:  Paul Taylor vs.  Peter SobottaTaylor beseiret Sobotta med enstemmig avgjørelse.Lettvekt kamp:  Dennis Siver vs.  Dale HarttSiver beseiret Hartt med submission (rear naked choke) 3:23 i 1. runde.Lettvekt kamp:  Terry Etim vs.  Justin BuchholzEtim beseiret Buchholz med submission (d'arce choke) 2:38 i 2. runde.


=== Main card ===
 Weltervekt kamp:  Marcus Davis vs.  Dan HardyHardy beseiret Davis med splittet avgjørelse (29-28, 28-29, 29-28).Lettvekt kamp:  Spencer Fisher vs.  Caol UnoFisher beseiret Uno med enstemmig avgjørelse (29-28, 29-28, 29-28).Weltervekt kamp:  Mike Swick vs.  Ben SaundersSwick beseiret Saunders med TKO (slag) 3:47 i 2. runde.Tungvekt kamp:  Mirko Filipović vs.  Mostapha Al-turkFilipović beseiret Al-turk med TKO (slag) 3:06 i 1. runde.Tungvekt kamp:  Cain Velasquez vs.  Cheick KongoVelasquez beseiret Kongo med enstemmig avgjørelse (30-27, 30-27, 30-27).Catchvekt (88,5 kg) kamp:  Rich Franklin vs.  Wanderlei SilvaFranklin beseiret Silva med enstemmig avgjørelse (29-28, 29-28, 29-28).


== Bonuser ==
Fight of the Night:  Rich Franklin vs.  Wanderlei Silva
Knockout of the Night:  Mike Swick
Submission of the Night:  Terry Etim
Ebbe Gerhard Reichelt

Ebbe Gerhard Reichelt (født 20. februar 1935 i Narvik, død 13. oktober 2009 på Høvik) var en norsk teolog. Han var formann i Det norske Studentersamfund i 1960.
Ebbe Reichelt ble tilsatt i midlertidig stilling  ved Sagene lærerskole som høgskolelektor i kristendomskunnskap i 1975. Han hadde tidligere vært  lektor ved Tromsø lærerskole 1965 – 69.


== Bibliografi ==
Erich Fromm: Kristus – fra opprører til undertrykker Pax 1969  Originaltittel: Die Entwicklung des Christusdogmas (oversetter)
Gud skapt i vårt bilde? 1980 Sammen med Helge Hognestad og Rune Slagstad. ISBN 82-05-12204-0


== Referanser ==